b'\n_START_ARTICLE_\nPaglavca v hotelu\n_START_PARAGRAPH_\nPaglavca v hotelu (v izvirniku angle\xc5\xa1ko The Suite Life of Zack & Cody) je ameri\xc5\xa1ka najstni\xc5\xa1ka televizijska serija, ki jo predvaja Disney Channel. Premiera te nanizanke je bila 18. marca 2005. Bila je ena od prvih pet Disneyjevih nanizank, ki so bile naprodaj na spletni trgovini iTunes Store. Posnete so bile tri sezone s skupno 87 epizodami._NEWLINE_Glavna igralca sta dvoj\xc4\x8dka Dylan in Cole Sprouse. Igrata Zacka in Codyja, identi\xc4\x8dna dvoj\xc4\x8dka, \xc4\x8digar samsko mamo Carey igra Kim Rhodes in je glavna pevka hotela Tipton v Bostonu. Dru\xc5\xbeina stanuje v 23. nadstropju hotela, kjer se tudi odvija ve\xc4\x8dina dogajanja. Nanizanko sta ustvarila Danny Kallis, pisatelj, producein in TV-re\xc5\xbeiser, ter Jim Geoghan, ki je med drugim napisal in produciral serijo Dru\xc5\xbeinske zadeve._NEWLINE_Po seriji je nastalo tudi ve\xc4\x8d mladinskih romanov in tri videoigre.'